Komisijos reglamentas (EB) Nr. 877/2004
2004 m. balandžio 29 d.
nustatantis išsamias Reglamento (EB) Nr. 2200/96 taikymo taisykles dėl pranešimo apie tam tikrų šviežių vaisių ir daržovių rinkoje užfiksuotas kainas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1], ypač į jo 28 straipsnio 2 dalį,
kadangi:
(1) Tarybos reglamente (EB) Nr. 2200/96 reikalaujama, kad valstybės narės Komisijai praneštų apie tam tikrų šviežių vaisių ir daržovių kainas, užfiksuotas reprezentatyviose rinkose. Išsamios to reglamento ágyvendinimo taisyklės buvo išdėstytos Komisijos reglamente (EB) Nr. 659/97 [2], kurį panaikino 2004 m. sausio 21 d. Komisijos reglamentas (EB) Nr. 103/2004, nustatantis išsamias Tarybos reglamento (EB) Nr. 2200/96 taikymo taisyklės dėl intervencinių priemonių ir pašalinimų iš rinkos vaisių ir daržovių sektoriuje [3]. Tačiau turėtų būti priimtos naujos išsamios pranešimo apie tam tikrų šviežių vaisių ir daržovių rinkoje užfiksuotas kainas taisyklės, kurios, siekiant aiškumo, turėtų būti atskirtos nuo išsamių intervencinių ir pašalinimų iš rinkos vaisių ir daržovių sektoriuje taisyklių.
(2) Komisijai praneštos kiekvieno produkto kainos turėtų būti palyginamos. Todėl reikėtų, kad jos būtų protingai suderintos visoje Bendrijoje prekybos etapo, pateikimo, kokybės klasės ir, kai tinka, veislės arba rūšies požiūriu. Taip pat reikėtų nustatyti kiekvieno konkretaus produkto įvairias reprezentatyvias rinkas. Be to, prireikus, valstybės narės turi pateikti Komisijai reikalingus paaiškinimus dėl metodų ir kriterijų, kurie buvo pritaikyti skaičiuojant aptariamas kainas.
(3) Siekiant užtikrinti greitą informacijos perdavimą, turėtų būti naudojamos elektroninės perdavimo priemonės.
(4) Siekdama skaidrumo, Komisija turėtų valstybėms narėms pranešti apie visoje Bendrijoje užfiksuotas kainas ir Bendrijos vidutines kainas.
(5) Šiame Reglamente numatytos priemonės atitinka Šviežių vaisių ir daržovių komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 2200/96 28 straipsnio 1 dalyje nurodytos fiksuojamos kainos yra kainos, kurios nustatytos I klasės produktams, be PVM, iš pakavimo punkto, rūšiuotiems, pakuotiems ir, kai tinka, ant padėklų, nurodytos eurais už 100 kg grynojo svorio.
2. Valstybės narės nustato Reglamento (EB) Nr. 2200/96 28 straipsnio 1 dalyje nurodytas reprezentatyvias rinkas, remdamosi:
a) sandoriais, sudarytais fiziškai identifikuojamose rinkose (didmeninės prekybos rinkose, aukcionuose ir kituose realiuose pasiūlos ir paklausos susijungimo taškuose) gamybos zonoje,
b) tiesioginiais gamintojų ir individualių pirkėjų (didmenininkų, prekybininkų, paskirstymo centrų bei kitų subjektų) sandoriais gamybos zonoje arba
c) šios dalies a ir b punktuose nurodytų sandorių deriniu.
Reprezentatyvių rinkų sąrašas pateikiamas priede.
2 straipsnis
Kiekvieną trečiadienį ne vėliau kaip 12 val. (Briuselio laiku) valstybės narės siunčia Komisijai pranešimà apie priede išvardytus produktus. Pranešime nurodoma priede išvardytų produktų, dėl kurių yra sudaryti sandoriai, kaip nurodyta 1 straipsnio 2 dalyje, rūšių ir (arba) veislių ir dydžių ir (arba) savybių priede išvardytose rinkose kiekvienos dienos vidutinė kaina eurais už 100 kg.
Šie pranešimai siunčiami Komisijos nurodyta elektronine sistema.
Šià informaciją ir Bendrijos kiekvieno atitinkamo produkto vidutinę kainą Komisija siunčia valstybėms narėms.
3 straipsnis
1. Komisijos prašymu valstybės narės nurodo metodą, kurį taikė skaičiuodamos 2 straipsnio 1 dalyje nurodytas vidutines kainas.
Jei atitinkamų produktų rūšių ir (arba) veislių kainos neatitinka priede nurodytų dydžių ir (arba) pateikimų, priede išdėstytų dydžių ir (arba) pateikimų vidutines kainas valstybės narės gali apskaičiuoti naudodamos perskaičiavimo koeficientą. Perskaičiavimo koeficientų nustatymas yra ŝios dalies pirmoje pastraipoje nurodyto metodo dalis.
2. Prireikus Komisija parengia bendras rekomendacijas dėl 1 dalyje nurodyto metodo.
4 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 29 d.